জানা গেছে, ভারতের পশ্চিমবঙ্গের শিয়ালদাহ থেকে কুষ্টিয়ার জগতি পর্যন্ত ১৮৬২ সালে রেলপথ চালু হলে এ স্টেশনটি তখন নির্মিত হয়। ১৯৪৭ সালে দেশ বিভাগের পর ভারতের সঙ্গে রেলপথে প্রসার কমতে থাকে। ১৯৬৫ সালে পাক-ভারত যুদ্ধ শুরু হলে ভারতের সঙ্গে ট্রেন যোগাযোগ বন্ধ হয়ে যায়। পরবর্তী সময়ে দর্শনা থেকে খুলনা পর্যন্ত রেলপথ সমপ্রসারণ করে উপজেলার দর্শনা জংশনে সংযোগ করা হয়। স্বাধীনতার পরে এ স্টেশনটির আজ পর্যন্ত কোনো উন্নয়নের ছোঁয়া লাগেনি। ফলে অনেক সুবিধা থেকে থেকে পিছিয়ে পড়েছে এ জনপদের রেল যাত্রীরা। স্টেশনটি নির্মাণের পর ইতিমধ্যে ১৫০ বছরে পা রেখেছে। খুলনা অঞ্চলের রেলকে কোনো সুযোগ-সুবিধা দেওয়া হয়নি। রেলের অবকাঠামোর উন্নয়ন করা হয়নি। আধুনিকায়ন করা হয়নি রেলের কোচ, ইঞ্জিন বা লোকোমটিভ। সংস্কার করা হয়নি রেলের সিগন্যালিং ও টিকিটং সিস্টেমকে।